Държавен вестник, бр. 61, 2002 г., стр. 13

Б Р О Й  61
Д Ъ Р Ж А В Е Н   В Е С Т Н И К
С Т Р .  13
жество, както и пред комисията и регулирания
пазар, където са приети за търговия акциите на
дружеството, информация:
1. за юридическите лица, в които притежа-
ват пряко или непряко поне 25 на сто от гласо-
вете в общото събрание или върху които имат
контрол;
2. за юридическите лица, в чиито управител-
ни или контролни органи участват, или чиито
прокуристи са;
3. за известните им настоящи и бъдещи сдел-
ки, за които считат, че могат да бъдат признати
за заинтересувани лица.
(2) Членовете на управителните и контрол-
ните органи на публичното дружество и него-
вият прокурист са длъжни да декларират об-
стоятелствата по ал. 1 в 7-дневен срок от изби-
рането им, а лица, които пряко или непряко
притежават поне 25 на сто от гласовете в общо-
то събрание на дружеството или го контроли-
рат—в 7-дневен срок от придобиване на гласо-
вете, съответно на контрола. Лицата по изрече-
ние първо са длъжни да актуализират деклара-
цията в 7-дневен срок от настъпване на съот-
ветните обстоятелства.”
§ 51. В чл. 115 се правят следните изменения
и допълнения:
1. Алинея 2 се изменя така:
“(2) Дружеството е длъжно да обнародва
поканата по чл. 223, ал. 4 от Търговския закон
в “Държавен вестник” и да я публикува в един
централен ежедневник най-малко 30 дни преди
неговото откриване.”
2. В ал. 3 след думите “Поканата по ал. 2”
се добавя “заедно с материалите за общото
събрание по чл. 224 от Търговския закон” и се
създава изречение второ: “Комисията и регу-
лираният пазар дават публичност на получе-
ните материали”.
3. Алинея 4 се изменя така:
“(4) Членовете на управителните и контрол-
ните органи и прокуристът на дружеството са
длъжни да отговарят вярно, изчерпателно и по
същество на въпроси на акционерите, задавани
на общото събрание, относно икономическото
и финансовото състояние и търговската дей-
ност на дружеството, освен за обстоятелства,
които представляват вътрешна информация.
Акционерите могат да задават такива въпроси
независимо дали те са свързани с дневния ред.”
4. Алинеи 5—13 се отменят.
§ 52. Създават се чл. 115а и 115б:
“Чл. 115а. (1) Правото на глас се упражнява
от лицата, вписани в регистрите на Централния
депозитар като акционери 14 дни преди датата
на общото събрание.
(2) Централният депозитар е длъжен да пре-
достави на дружеството списъци на акционери-
те по ал. 1 по искане на лицето, овластено да
управлява и представлява дружеството.
(3) След получаване на поканата по чл. 115,
ал. 3 регулираният пазар, на който се търгуват
акциите, незабавно оповестява последната дата
за сключване на сделки с тях, в резултат на които
приобретателят на акциите може да упражни
правото на глас.
Чл. 115б. (1) Правото да получат дивидент
имат лицата, вписани в регистрите на Централ-
ния депозитар като акционери на 14-ия ден след
деня на общото събрание, на което е приет го-
дишният финансов отчет и е взето решение за
разпределение на печалбата. Член 115а, ал. 2 се
прилага съответно.
(2) Дружеството е длъжно незабавно да уве-
доми комисията, Централния депозитар и ре-
гулирания пазар за решението на общото съб-
рание относно вида и размера на дивидента,
както и относно условията и реда за неговото
изплащане.
(3) След получаване на уведомлението по ал. 2
регулираният пазар, на който се търгуват акци-
ите, незабавно оповестява последната дата за
сключване на сделки с тях, в резултат на които
приобретателят на акциите има право да получи
дивидента по тях, гласуван на общото събрание.
(4) До изтичане на работните дни, следващи
деня на уведомяването по ал. 2 и последния ден
за сключване на сделки по ал. 3, на регулира-
ния пазар на ценни книжа могат да се прилагат
особени правила относно ценовите ограниче-
ния за подаваните поръчки или котировки и за
сключените сделки.
(5) Дружеството е длъжно да осигури изпла-
щането на акционерите на гласувания на общо-
то събрание дивидент в 3-месечен срок от про-
веждането му. Разходите по изплащането на
дивидента са за сметка на дружеството.
(6) Изплащането на дивидента се извършва
със съдействието на Централния депозитар.
Редът за изплащане на дивиденти се определя
с наредба.”
§ 53. В чл. 116 се правят следните изменения
и допълнения:
1. Алинея 2 се отменя.
2. Навсякъде в текста на ал. 3 думите “и 2” се
заличават.
3. В ал. 6 думите “ал. 2” се заменят с “ал. 1”.
4. В ал. 7 думите “ал. 2” се заменят с “ал. 1”.
5. Създава се ал. 11:
“(11) Условията и редът за упълномощаване
по инициатива на упълномощения за гласуване
на общо събрание чрез пълномощник, както и
условията, при които съпруг, роднина по права
линия или инвестиционен посредник могат да
бъдат упълномощени за това без нотариална
заверка, се определят с наредба.”
§ 54. Създават се чл. 116а, 116б, 116в и 116г:
“Чл. 116а. (1) За членове на управителните и
контролните органи на публично дружество не
могат да бъдат избирани лица, които към мо-
мента на избора са осъдени с влязла в сила
присъда за престъпления против собственост-
та, против стопанството или против финансо-
вата, данъчната и осигурителната система, из-
вършени в Република България или в чужбина,
освен ако са реабилитирани.